15.2.2022
SL
Uradni list Evropske unije
L 33/35
Navodila za uporabo Izjave o skladnosti zrakoplova – obrazec EASA 52 1.
NAMEN IN PODROČJE UPORABE 1.1 Uporaba izjave o skladnosti zrakoplova, ki jo izda proizvodna organizacija v skladu z delom 21, oddelek A, poddel F, je opisana v točki 21.A.130 in v povezanih sprejemljivih načinih usklajevanja.
1.2 Namen izjave o skladnosti zrakoplova (obrazec EASA 52), izdane v skladu z delom 21, oddelek A, poddel G, je omogočiti nosilcu ustreznega potrdila o odobritvi proizvodne organizacije, da pri pristojnem organu države članice registracije uveljavi pravico do pridobitve posameznega spričevala o plovnosti in na zahtevo tudi spričevala o hrupu.
2.
SPLOŠNO 2.1 Izjava o skladnosti mora ustrezati vzorcu, vključno s številčenjem in položajem posameznih rubrik.
Lahko pa se razlikuje velikost posameznih rubrik, da ustrezajo posameznim vlogam, vendar ne v taki meri, da bi izjava o skladnosti postala neprepoznavna.
Če ste v dvomih, se obrnite na pristojni organ.
2.2 Izjava o skladnosti je lahko vnaprej natisnjena ali računalniško izdelana, vendar pa mora biti v obeh primerih izpis vrstic in znakov jasen in čitljiv.
Dovoljeno je vnaprej natisnjeno besedilo v skladu s priloženim vzorcem, niso pa dovoljene nobene druge izjave o potrditvi.
2.3 Izjava se izpolni s strojem/računalnikom ali ročno z velikimi tiskanimi črkami, da je lahko berljiva.
Sprejemljivo je izpolnjevanje v angleščini in po potrebi v enem ali več uradnih jezikov države članice, ki izdaja izjavo.
2.4 Kopijo izjave in vse priloge, na katere se sklicuje, mora zadržati odobrena proizvodna organizacija.
3.
IZDAJATELJEVO IZPOLNJEVANJE IZJAVE O SKLADNOSTI 3.1 Izpolnjene morajo biti vse rubrike, da je dokument veljaven.
3.2 Pristojnemu organu države članice registracije se ne sme izdati izjava o skladnosti, če projekt zrakoplova in vgrajeni proizvodi niso odobreni.
3.3 Če s pristojnim organom ni drugače dogovorjeno, se je za informacije, ki jih je treba vpisati v rubrike 9, 10, 11, 12, 13 in 14, možno sklicevati na posebej naštete dokumente, ki jih arhivira proizvodna organizacija.
3.4 Namen izjave o skladnosti ni vključiti tiste elemente opreme, za katere se lahko zahteva, da so vgrajeni, da bi bili izpolnjeni veljavni predpisi glede obratovanja.
Vendar pa so lahko nekateri od teh posameznih elementov vključeni v rubriko 10 ali v odobreni projekt tipa.
Operatorji so torej opozorjeni, da so sami odgovorni zagotoviti skladnost z veljavnimi operativnimi predpisi za svoje obratovanje.
Rubrika 1
Vpisati ime države proizvodnje.
Rubrika 2
Pristojni organ, ki v okviru svojega pooblastila izda izjavo o skladnosti.
Rubrika 3
V to rubriko se mora vnaprej natisniti enkratna serijska številka zaradi kontrole in sledljivosti izjave.
To ne velja v primeru računalniško ustvarjenega dokumenta: številke ni treba vnaprej natisniti, če je računalnik programiran tako, da ustvari in natisne edinstveno številko.
Rubrika 4
Polno ime in naslov lokacije organizacije, ki izda izjavo.
Ta rubrika se lahko vnaprej natisne.
Logotipi ipd.
so dovoljeni, če je zanje v rubriki dovolj prostora.